  Туспуктэм: Руслан Нуриахметов Наталия Сильвестрова Ижкарысь 30 пала кафеосын но ресторанъёсын «Пельняньлэн дунневыл нуналэз» фестиваль (0+) улсын нимысьтыз меню ӵектозы. Со сярысь элькун тӧролэн но кивалтэтлэн пресс-службазы ивортӥз. Пӧртэм пушкесэн пельнэнез 1-11 тулыспалэ ӵектозы  Удмуртиын улӥсьёс но куноос сӥльен, чипеен, кубистаен, картофкаен, узы-борыен, жарить карем пельнянь сиыны быгатозы. Озьы ик кафеос но ресторанъёс аспӧртэмлыко рецептъёсъя пӧрам сиёнэн паймытозы. Отын ӟег пызьлэсь кӧен, курег, скал, вал сӥлен лэсьтэм «брангурт пельнянь», ыж сӥлен калмык пельнянь – бёрик, кыйчорыген но пекин кубистаен гёдзэ, азиат сямъя лэсьтэм wok-пельнянь, манты но пӧртэм пушкесэн пельнянь веръяны луоз. Акцие пыриськись сиськонниосын лыдметэз Пельнянь фестивальлэн «ВКонтакте» мерлыко вотэсысь огиназ учкыны луэ. Тодэ вайытом, туэ «Пельняньлэн дунневыл нуналэз» фестиваль (0+) 5-10 тулыспалэ ортчоз. Со улсын семьяослы «Мынам семьяе – мынам узырлыке» фотоконкурс (0+) мынэ ни, 10-тӥ тулыспалэ PelmenRun тол бызьылон (0+) но тол чорыганъя «Шудо визнан» чемпионат (0+), видеороликъёсъя «Кибашлы усточиос» (0+) но муниципал кылдытэтъёс куспын «Азьлозэ малпаса» (0+) вожвылъяськонъёс, Пельнянь кубок понна КВН шудон (6+), ӵужонболъя ӵошатсконъёс, Удмуртилэн историез сярысь визьбур шудон но элькунысь дано интыосъя квест радъяськоз. Тегъёс: Пельняньлэндунневылнуналэз пельнянь сиён фестиваль Ижкар Удмуртия  